CELEX: 62008CA0158
Language: mt
Date: 2009-06-04 00:00:00
Title: Kawża C-158/08: Sentenza tal-Qorti tal-Ġustizzja (it-Tieni Awla Awla) tal- 4 ta’ Ġunju 2009 (talba għal deċiżjoni preliminari tal-Commissione Tributaria Regionale di Trieste — l-Italja) — Agenzia delle Dogane Circoscrizione doganale di Trieste vs Pometon SpA (Kodiċi Doganali tal-Komunità — Regolament (KE) Nru 384/96 — Difiża kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea — Regolament (KE, Euratom) Nru 2988/95 — Protezzjoni tal-interessi finanzjarji tal-Komunitajiet Ewropej — Proċessar taħt il-proċedura tal-ipproċessar tad-dħul — Prattika irregolari)

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/18
            
         Sentenza tal-Qorti tal-Ġustizzja (it-Tieni Awla Awla) tal-4 ta’ Ġunju 2009 (talba għal deċiżjoni preliminari tal-Commissione Tributaria Regionale di Trieste — l-Italja) — Agenzia delle Dogane Circoscrizione doganale di Trieste vs Pometon SpA
   (Kawża C-158/08) (1)
   
   (Kodiċi Doganali tal-Komunità - Regolament (KE) Nru 384/96 - Difiża kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea - Regolament (KE, Euratom) Nru 2988/95 - Protezzjoni tal-interessi finanzjarji tal-Komunitajiet Ewropej - Proċessar taħt il-proċedura tal-ipproċessar tad-dħul - Prattika irregolari)
   2009/C 180/29
   Lingwa tal-kawża: It-Taljan
   
      Qorti tar-rinviju
   
   Commissione Tributaria Regionale di Trieste
   
      Partijiet fil-kawża prinċipali
   
   
      Rikorrenti: Agenzia delle Dogane Circoscrizione doganale di Trieste
   
      Konvenuta: Pometon SpA
   
      Suġġett
   
   Talba għal deċiżjoni preliminari — Commissione Tributaria Regionale di Trieste –Interpretazzjoni tal-Artikoli 114, 117(ċ), 202, 204, 212 u 214 tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (ĠU L 302, p.1) u tal-Artikolu 13 tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ĠU L 56, p.1) — Importazzjonijiet, fuq it-territorju doganali tal-Komunità, ta’ manjesju mhux ipproċessat li joriġina miċ-Ċina — Importazzjonijiet effettwati permezz ta’ kumpannija li għandha l-uffiċċju rreġistrat tagħha fi Stat terz u li mhumiex suġġetta għal miżuri antidumping — Ipproċessar tal-manjesju, taħt is-sistema ta’ l-ipproċessar tad-dħul, minn kumpannija li għandha l-uffiċċju rreġistrat tagħha fi Stat Membru u li hija relatata mal-kumpannija tal-Istat terz — Esportazzjoni mill-ġdid taħt il-forma ta’ prodotti li jikkumpensaw oħrajn lejn dan l-Istat terz, mingħajr ma jkun suġġett għad-dazji fuq l-importazzjoni — Bejgħ immedjat tal-prodott mill-kumpannija tal-Istat terz lill-kumpannija tal-Istat Membru li wettaq l-ipproċessar.
   
      Dispożittiv
   
   
               1)
            
            
               L-Artikolu 13 tar-Regolement tal-Kunsill Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, huwa inapplikabbli fin-nuqqas ta’ deċiżjoni tal-Kunsill, meħuda fuq proposta tal-Kummissjoni, sabiex testendi l-applikazzjoni tad-dazji antidumping għall-importazzjonijiet li ġejjin minn pajjiżi terzi ta’ prodotti simili jew ta’ partijiet ta’ dawn il-prodotti.
            
         
               2)
            
            
               L-operazzjoni li tikkonsisti biss li tibgħat merkanzija barra mill-fruntiera wara l-ipproċessar tagħha fi prodott li mhux suġġett għad-dazji antidumping, mingħajr verament l-intenzjoni li tesportaha mill-ġdid, u timportha mill-ġdid ftit ta’ żmien wara, ma tistax legalment tiġi mqiegħda taħt il-proċedura tal-ipproċessar tad-dħul. L-importatur li qiegħed lilu nnifsu b’mod irregolari taħt il-proċedura tal-ipproċessar tad-dħul u bbenifika minnha, huwa obbligat li jħallas id-dazji fuq il-prodotti kkonċernati, bla ħsara, skont il-każ, sanzjonijiet amministrattivi, ċivili jew kriminali previsti fil-liġi nazzjonali. Hija l-qorti nazzjonali kompetenti li għandha tevalwa jekk l-operazzjoni inkwistjoni għandhiex jew le, fid-dawl tal-kunsiderazzjonijiet imfakkra iktar ’il fuq, tiġi meqjusa bħala irregolari fir-rigward tad-dritt Komunitarju.
            
         
      (1)  ĠU C 158, 21.6.2008.